钦定古今图书集成/明伦汇编/闺媛典/第288卷 > 皇清二十一 > 郭氏女
## 钦定古今图书集成/明伦汇编/闺媛典/第288卷 > 皇清二十一 > 郭氏女

按《福清县志》：“郭氏女，父文㯳，为邑诸生。女居长，受聘于叶成彪伯子益萼，未归。丁亥腊，海寇蹂躏，彪被执，萼与弟仓皇赴水死。萼弟所聘林氏亦未嫁，闻报自尽。郭女素服奔丧，登堂拜翁姑毕，哭夫灵，躄踊。念萼父母连丧二子，无人侍养，遂留焉。一室之外，足不妄践。萼父殁，事萼母孝如己母，并抚萼幼弟成立二十” 六年如一日。